Klanteoorsigte vir skokbestande 360-dekbedekkings vir anti-klop vir Samsung Galaxy-toestelle | Beoordeel ⭐⭐⭐⭐ - WoopShop
MXN135.33 - MXN174.05
MXN406.97 - MXN443.95
MXN138.62 - MXN146.37
Vintage A-Line Long Sleeve Big Swing Dress Met Gordel Verbloem jou haarkleur | Tannie Frannie
26 Donderdag Mar 2020
Haarkleur is ‘n ernstige saak. My liewe skoondogter het eendag besluit om haar hare pienk te kleur. Met haar mooi jong gesiggie en donker oë het sy vir hierdie skoonma allerpragtigs gelyk, maar haar baas (‘n modieuse jong vrou nogal!) het nie so gedink nie. Nadat sy ‘n bitsige WhatsApp gekry het waarin sy beskuldig is dat sy “onprofessioneel” opgetree het, het my kind besluit om te bedank… Sy het baie seergekry met daardie episode, maar eind goed, alles goed – deesdae het sy ‘n halfdagpos en kan haar kindertjies smiddags haar geselskap geniet.
Toe ek begin hare kleur het vanweë ‘n paar grys hare, iewers in my dertigs, was daar nog nie gel-haarkleursel wat nie gedrup het nie. My hare was gewone bruin en ek het besluit om maar so na moontlik te hou aan wat Moeder Natuur my gegee het. Ek het my behelp met ‘n ou handdoekstofkamerjas en ‘n stortkepsie, albei vol blertse kleurstof van vorige sessies. Dan het ek my in die badkamer toegesluit totdat die proses voltooi was, want om daardie verskynsel te sien, sou al my huismense die skrik op die lyf gejaag het.
Toe ek so vyf jaar gelede besluit het om “grys te gaan”, is ek na my haarkapster toe vir hulp. Ek het gedink sy gaan vir my grys strepies insit, sodat die gekleurde hare met verdrag kon uitgroei en ek so (hopelik) ongemerk grys kon word. Omdat ek maar al die vele jare self gekleur het, het ek niks geweet van salonprosedures nie. Daarom was daar geen alarms toe my kop naderhand tjokkenblok vol silwer papiertjies is nie. Dit was eers toe daardie foelie uitgehaal word, dat ek besef het dat sy my hele bos hare gebleik het! Daar is ek toe met een skriklike slag grys…
My hartsvriend K is ‘n man van fyn smaak en ietwat puntenerig. Ons kuier gemiddeld so tweemaal per jaar op sy stoep en net na die bleikprosedure moes ek by hom gaan kuier, want ek was op pad Nieu-Seeland toe en wou hom darem voor die tyd koebaai sê. Daardie dag het ek suiwer onthutsing op K se gesig gesien. Toe ek uit my karretjie uitklim, het hy my begroet: “En van wanneer af is jy ‘n blonde??”
10 thoughts on “Verbloem jou haarkleur”
Maart 26, 2020 om 2:21 nm
En wat ‘n pragtige blonde. Ek is gek oor jou haarkleur Frannie. Ek onthou daardie ou haarkleurmiddels – dit was twee botteltjies wat jy moes meng. Dan word dit so ‘n aaklige pers-maroenkleur, maak nie saak watter haarkleur dit veronderstel was om te wees nie. Dit het geruik toos swael en het die wit badkamer vol pers vlekke gelaat. O wee, ek is so bly ek die stoute skoene aangetrek en ook amper oornag grys geword. Ek het jou aangehaak by InLinkz.
Maart 26, 2020 om 5:02 nm
Baie dankie vir die aanhaak! Was bevrees ek was te laat.
Maart 26, 2020 om 6:43 nm
Die moderators kan enige tyd aanhaak. Ek is altyd laat met my inskrywing.
Maart 26, 2020 om 2:40 nm
Ons mans maak dit maklik. Party van ons verbloem sommer net ons hare.
Maart 26, 2020 om 5:44 nm
Jy is een van die mense wat vir my mooi lyk met grys hare. Ek kan jou nie sonder dit voorstel nie.
Maart 26, 2020 om 5:47 nm
Dankie, liewe Kameel
Maart 26, 2020 om 8:58 nm
Daardie tyd se hare kleur was n hele proses. Ek het ook maar gereeld uit die boxies gekleur. Doen dit lankal nie meer nie. Ek is in gelukkige posisie dat my hare baie natuurlik grys geword het. Ek het steeds blonde hare tussenin. Lekker verder kuier. Stay save.
Maart 27, 2020 om 1:53 nm
Ek stem saam dat jy die mooiste grys hare het! Ek het nog nie genoeg moed om grys te gaan nie en gelukkig is die kleur wat my haarkapster altyd gebruik, nogal naby aan my natuurlike kleur.
April 10, 2020 om 3:16 nm
Vandat ek ook maar ‘n tuiskleurder geword het, doen ek dit eenvoudig nie meer nie. Tog… Iemand het gedink my highlights is baie mooi. 😉